098e8e5c5eedb935176d3e28e6b8fceb

 Hejsa!  

  

Jeg er begyndt, at skrive med en pige på Facebook. Vi har skrevet i lidt tid nu, men problemet er om hun kan lide mig? Jeg er helt væk i hende! Havde set hende en gang i virkeligheden men aldrig snakket med hende.. eller øjenkontakt.  

Startede med at tilføje hende på Facebook, og begyndte ligeså stille, at skrive med hende. Vi startede med smilyer, indtil jeg begyndte med hjerter. Hun begyndte derfor også med hjerter.. Ja, det lyder lidt barnligt.  

Har spurgt hende om hun vil mødes en dag... Men får altid svaret som måske en dag men ikke nu.. ved ikke.. eller noget lignende.  

Jeg er altid den der starter med, at skrive til hende. Hver gang jeg giver hende komplimenter svarer hun med ting som "Det var ret sødt, :) <3" eller "Jeg ved ikke hvordan jeg skal svare :) :) <3"  

Hun skriver tit tak osv.. Men får aldrig noget tilbage.  

Hun siger tit, at jeg skal stoppe fordi hun ikke ved, hvad hun skal svare med.  

  

KAN HUN LIDE MIG? :( Jeg er helt væk i hende! Hun er i mit hoved 24/7! 
Kan hun lide mig?
=================


ungzone.dk
2019.47

 Hej D  
Der er ikke andet for end at spørge hende, for kun hun ved det. På mig lyder det som om hun ikke helt gengælder følelserne for dig, fordi hun beder dig lade være og skriver at hun ikke ved hvad hun skal svare - i mangel på bedre. Det kan også være hun bare er genert? Jeg ved det ikke, så spørg hende ad :)  
Held og lykke  
Josefine 

 Hej D,  
  
Det er dejligt, at du har mødt en sød pige. Det er dog svært at svare på om hun kan lide dig ligeså meget som du kan lide hende.  
  
Jeg har selv prøvet noget lignende engang og der må jeg desværre være ærlig at sige, at jeg også svarede sådan på komplimenter og om vi skulle mødes på samme måde. Grunden til at jeg gjorde det var, fordi jeg nok ikke havde det på samme måde som ham og fordi jeg egentlig ikke havde lyst til at mødes med ham, dog syntes jeg det var hyggeligt, at have en at skrive med og jeg ville ikke såre ham.   
  
Det betyder dog ikke, at din pige har det på samme måde, men det kunne i hvert fald være en grund. Jeg håber dog for dig, at det ikke er sådan hun tænker. Du bliver måske nødt til at spørge mere direkte med, om hun har lyst til at ses en bestemt dag eller måske bare lige ud spørge hende om hun har lyst til at finde ud af mere mellem jer. Du bliver i hvert fald kun mere såret jo længere tid der går, hvis det viser sig, at hun ikke vil noget videre med det her.   
  
Det er dog vigtigt at understrege, at jeg ikke kender hende og derfor ikke ved hvad hun tænker. Det kan derfor betyde, at min opfattelse af situationen er helt forkert. Jeg tror dog, at du vil få det bedst med at få nogle mere klare svar, der giver dig noget at arbejde ud fra.  
  
Jeg håber, at dette hjalp dig lidt på vej - held og lykke med det :-)  
  
Kærlige hilsner fra  
Lotte  
 